Ertaga, 9 apreldan boshlab, Toshkent viloyatining Olmaliq, Angren, Yangiyo‘l va Chirchiq shaharlarida karantin tartiblari yanada kuchaytiriladi. Bu haqda Toshkent viloyati hokimligi axborot xizmati xabar qilmoqda. Foto : KUN.UZ «Fuqarolarning ushbu shaharlarga kirishi va chiqishi cheklanadi. Favqulodda holatlar hamda yuk avtomobillari bundan mustasno. Vaziyatdan kelib chiqib, ushbu hududlarga yondosh tumanlarda oziq-ovqat yarmarkalari tashkil etilmoqda», — deyiladi xabarnomada. Eslatib o‘tamiz, bungacha Toshkent va Nukus shaharlari hamda 12 ta viloyatning ma’muriy markazi bo‘lgan shaharlarda karantin talablari kuchaytirilib, shaharlarga kirish va chiqish cheklangan edi.